cyanic-selkie/wikianc huggingface dataset:
Kestävä kehitys
Kestävän kehityksen määrittely
Kestävä kehitys määrittyy poikkitieteelliseksi kulttuuriseksi muutosprosessiksi, johon sisältyvät ekologinen-, sosiaalinen- ja taloudellinen kestävyys. Kestävää kehitystä edistettäessä pyritään kokonaisvaltaiseen kulttuuriseen muutokseen, jossa pidetään kiinni periksiantamattomasti ihmisarvosta, vaalitaan elämän perustan muodostavien ekosysteemeiden elinvoimaisuutta ja huolehditaan vakaasta taloudesta.
Vuonna 1992 ilmestyneessä tutkimuksessa käytiin läpi 60 erilaista määritelmää kestävyydelle. Määritelmät erosivat toisistaan pääasiassa talouskytkösten osalta, tai tarkemmin ottaen, ihmisen tuottaman pääoman ja luonnonpääoman substituutiomahdollisuuden suhteen. Määritelmien erot koskivat siis taloudellisen pääoman, ekologisen pääoman ja sosiaalisen pääoman keskinäisiä suhteita, ja näin ollen myös suhtautumista teknologiaan. Niin kutsutun heikon kestävyyden mukaan ajatellaan, että eri pääomien lajit ovat substituutteja keskenään: luontopääomaa voidaan korvata ihmisen tuottamalla pääomalla. Vahvan kestävyyden mukaan taas ajatellaan, että pääomien lajit ovat keskenään ainoastaan komplementaarisia.
thumb|350px|[[Aavikoituminen on uhka sekä ekologiselle, sosiaaliselle että taloudelliselle kehitykselle. Punainen osoittaa suurinta aavikoitumisen uhkaa, oranssi korkeaa ja keltainen kohtalaista uhkaa.]]
Käsitteen käyttökelpoisuus
Kestävän kehityksen käsitteestä vallitsee suuria erimielisyyksiä, ja jotkut ovat ehdottaneet jopa koko käsitteestä luopumista, koska sen sisällöstä on tullut niin epäselvä. Kyynisimmän määritelmän mukaan kestävä kehitys ”synnyttää keskustelua”. Useissa kansainvälisissä yhteyksissä "kestävä kehitys" (sustainable development) on korvattu käsitteellä "kestävyys" (sustainability).
Kestävän kehityksen tunnusmerkkien määrittely on osoittautunut vaikeaksi. Kiistaa on esimerkiksi siitä, mikä on erilaisten sosiaalisten indikaattoreiden suhteellinen painoarvo. Pitkän tähtäimen mittareiden painotuserot voivat johtaa täysin erilaiseen käsitykseen kehityksen kestävyydestä. Esimerkiksi metsä, joka tarjoaa kestävän jatkuvuuden puutavaran tuotolle, ei välttämättä tue alkuperäisiä lintukantoja. Mineraaliesiintymä, joka lopulta ehtyy, ei myöskään välttämättä tue enemmän tai vähemmän vakaita ja kestäviä yhteisöjä.
Kestävän kehityksen ajatusta arvostellaan usein siksi, että se ei poissulje talouskasvun ihannetta. Taloudellista kehitystä on huomattavasti helpompi mitata kuin sosiaalista tai ekologista kestävyyttä. Arvostelun kohteena voidaan pitää myös kestävän kehityksen ihmiskeskeistä lähestymistapaa.
Kestävän kehityksen käsitteellinen voima on ekologisen, taloudellisen ja sosiaalisen kestävyyden yhtäaikaisuudessa. Vahva kestävyysajattelu tarjoaa systeemisen näkökulman kestävyyteen määrittämällä ekologisen, sosiaalisen ja taloudellisen kestävyyden riippuvuussuhteet. Näiden tekijöiden keskinäisriippuvuuden ymmärtäminen on myös ekososiaalisen sivistyksen ydintä. Lähtökohtana on se tosiasia, että ihmislajin hengissä säilyminen ja ihmisen talous on riippuvaista luonnon tarjoamista ekosysteemipalveluista kuten hyönteisten suorittamista kasvien pölytyksistä, vedenpuhdistuspalveluista, jätteiden maatumisesta, UV-säteilyltä suojaavasta otsonikerroksesta, luontaisesta tuholaistorjunnasta ja maaperän eroosion torjunnasta. Vakaa talous on mahdollista pitkällä aikavälillä jos huolehditaan, että elämän edellytykset turvaavat luonnon ekosysteemit säilyvät elinvoimaisina ja ihmisyhteisössä pidetään tinkimättömästi kiinni ihmisarvosta. Tälle perustalle on mahdollista rakentaa luottamusta herättävä talous.
Useissa standardeissa käsitellään kestävää kehitystä. Esimerkiksi standardi ISO 37101 käsittelee kestävää kehitystä kaupungeissa, ISO 20121 kestävää kehitystä tapahtumien järjestämisessä, ISO 21401 kestävää kehitystä majoituksissa ja standardi ISO 34101 kestävää kehitystä kaakaon tuotannossa.
Luonnon köyhtyminen
Ekologisen kestävyyden keskeisenä huolena on luonnon köyhtyminen. Se tarkoittaa paikallisen ekosysteemin tai koko biosfäärin köyhtymistä ihmisen toiminnan seurauksena. Luonto köyhtyy kun luonnonvaroja (polttopuuta, ympäristöä, puhdasta vettä) käytetään nopeammin kuin ne uusiutuvat. Voidaan kirjoittaa (epä)yhtälöitä
Permakulttuuri on kestävän kehityksen periaatteita noudattava liittyvä yhdyskuntasuunnitteluliike, joka alkoi maatalouden parista mutta laajeni muuhunkin ekologiseen suunnitteluun.
Ihmisten välinen eriarvoisuus
Pakkotyö, lapsityö ja epäinhimilliset työskentelyolosuhteet liittyvät globaalissa ajassa yhä useammin tavanomaisiin päivittäin käyttämiimme hyödykkeisiin. Naiset tuottavat puolet maailman ruoasta, mutta ansaitsevat kymmenesosan tuloista ja omistavat sadasosan omaisuudesta. Kasvun, kehityksen ja markkinatalouden tuomista hyödyistä nauttii kattavasti 20 prosenttia ihmiskunnasta. Ihmisten välinen epätasa-arvo erityisesti tulojen kohdalla on parantanut viimeisten vuosikymmenien aikana ja Hans Rosling kertoo tästä kirjassaan FactFullness.
Kestävä kehitys Suomessa
Hallitus perusti Suomen kestävän kehityksen toimikunnan vuonna 1993. Toimikunnan tehtävänä on edistää kestävää kehitystä ja toimia neuvoa antavana elimenä YK:ta ja sen kestävän kehityksen toimikuntaa, CSD:tä, koskevissa asioissa. Toimikunta kokoontuu neljä kertaa vuodessa. Alussa toimikunnan puheenjohtajana toimi pääministeri, kevään 2007 eduskuntavaaleista alkaen työministeri Tarja Cronberg ja kesällä 2009 hänen paikkansa peri Anni Sinnemäki työ- ja elinkeinoministeriöstä. Toimikunnan 43 muun jäsenen joukossa on työ- ja elinkeinoelämän, erilaisten kansalaisjärjestöjen, poliittisen elämän, ministeriöiden ja kunnalliselämän edustajia. Toimikunnan työtä tukee sihteeristö, joka aiemmin koostui ympäristöministeriössä työskentelevistä virkamiehistä. Vuodesta 2016 lähtien kansallista kestävän kehityksen työtä on koordinoinut valtioneuvoston kanslian alaisuudessa työskentelevä sihteeristö.
Kestävän kehityksen toimikunta hyväksyi vuonna 2006 uuden kansallisen kestävän kehityksen strategian, jossa on pyritty hahmottelemaan Suomen tulevaisuutta ja sen hallintaa suhteessa kestävän kehityksen eri osa-alueisiin pitkällä aikaperspektiivillä. Vuoden 2009 Kansallisen kestävän kehityksen kokonaisarvioinnin mukaan kestävän kehityksen eri näkökulmien integrointi ja laaja-alainen kestävyysajattelu on Suomessa harvinaista. Vuonna 2014 strategian sijasta lanseerattiin kansallinen kestävän kehityksen yhteiskuntasitoumus, joka on herättänyt kansainvälistä kiinnostusta.
Riippumattomista asiantuntijoista koostuva kestävän kehityksen asiantuntijapaneeli kokoaa yhteen kestävään kehityksen liittyvää tietoa ja pyrkii tukemaan päätöksentekoa sekä edistämään yhteiskunnallista keskustelua. Paneeli perustettiin vuonna 2013 SITRA n yhteyteen. Vuodesta 2019 alkaen paneelin koordinoinnista ovat vastanneet yhdessä Helsingin yliopiston kestävyystieteen instituutti, Luonnonvarakeskus ja Suomen ympäristökeskus.
Suomen Laatukeskuksen Green Lean -hankkeessa lähtökohtana on toiminnan laadun ja kestävän kehityksen kehittämisen myötä parantaa ennen kaikkea taloudellista kestävyyttä. Lisäarvona tulee useimmiten myös ekologinen kestävyys. 2010 jälkeen tehdyissä pilottihankkeissa on saavutettu merkittäviä parannuksia kestävän kehityksen kannalta ottamalla ajattelu mukaan tuotesuunnittelusta lähtien. Vaihtamalla lyhyellä tähtäimellä näennäisesti hieman kalliimpiin ratkaisuihin on saavutettu tuotteiden ja palveluiden elinkaaren aikana huomattavia kustannusparannuksia. Samalla on parannettu ekologista kestävyyttä. Käytännön kestävän kehityksen työtä tekevät Suomessa alueelliset paikallisagendatoimistot, kuten Valonia Varsinais-Suomessa ja Moreenia Pirkanmaalla.
Ammattikorkeakoulujen koulutusohjelmat
Kestävän kehityksen koulutusohjelmasta valmistuu ympäristösuunnittelijoita (AMK). Opintojen laajuus on 240 opintopistettä ja kesto noin neljä vuotta.
Ympäristösuunnittelijat sijoittuvat yrityksiin, julkisen sektorin organisaatioihin esimerkiksi ympäristöasiantuntijaksi, -sihteeriksi tai -neuvojaksi. Myös projektit ja järjestö-, neuvonta- ja koulutuspalvelut tarjoavat työpaikkoja. Kestävän kehityksen koulutusohjelma siirtyi syksyllä 2008 Laurea-ammattikorkeakoulusta Hämeen ammattikorkeakouluun. Hämeen ammattikorkeakoulun kestävän kehityksen opiskelijat perustivat vuonna 2008 Osuuskunta Team Kestävän, jonka kautta opiskelijat voivat soveltaa oppimaansa oikeissa töissä.
Jenkinsin komissio
Jenkinsin komissio oli viides Euroopan komissio. Komission toimikausi oli 6. tammikuuta 1977–19. tammikuuta 1981. Komission puheenjohtajana toimi brittiläinen Roy Jenkins.
Patrik Järbyn
Patrik Järbyn (s. 16. huhtikuuta 1969 Borås) on ruotsalainen alppihiihtäjä.
Järbyn sijoittui supersuurpujottelussa hopealle Sierra Nevadan maailmanmestaruuskilpailuissa 1996. Lisäksi hän saavutti pronssia syöksylaskussa ja hopeaa joukkuekilpailussa Åren MM-kilpailuissa 2007. Urallaan hän kävi läpi yhteensä yhdeksät maailmanmestaruuskilpailut ja viidet talviolympialaiset. Hänen paras sijoituksensa olympialaisissa on supersuurpujottelun kuudes tila Naganon olympialaisista 1998.
Maailmancup-urallaan vuosina 1992–2012 Järbyn osallistui 302 kilpailuun. Palkintokorokkeelle hän ylsi kolmesti. Kvitfjellin supersuurpujottelussa maaliskuussa 1998 hän sijoittui toiseksi ja kolmanneksi hän sijoittui Lake Louisen supersuurpujottelussa marraskuussa 2006 ja Val Gardenan supersuurpujottelussa joulukuussa 2008.
Järbyn lopetti uransa maaliskuussa 2012.
Wallace & Gromit’s Grand Adventures
Wallace & Gromit’s Grand Adventures on Telltale Gamesin kehittämä Wallace ja Gromit -animaatioiden maailmaan sijoittuva seikkailupeli. Se julkaistaan neljässä episodissa siten, että jokainen osa toimii myös itsenäisenä pelinä. Ensimmäinen osa, "Fright of the Bumblebees", julkaistiin Windowsille 24. maaliskuuta ja Xbox Live Arcadeen 27. toukokuuta 2009.
Kra
Kra on vuoden 2001 elokuussa perustettu japanilainen J-rock-yhtye. Kyseessä on yksi PS Company -levy-yhtiön suosituimmista yhtyeistä Miyavin, the GazettEn, Kagrra,n ja Alice ninen ohella. Yhtyeen musiikki on sekoitus poppia ja rockia, mutta myös jazz-vaikutteita on kuultavissa.
Godspell
Godspell on yhdysvaltalainen musikaali, joka kantaesitettiin Off Broadwaylla 1971. Stephen Schwartzin säveltämä ja John-Michael Tebelakin kirjoittama musikaali perustuu väljästi Matteuksen ja osin myös Luukkaan evankeliumiin. Musikaalin juonena on huumorilla sävytetty sarja raamatullisia vertauksia, joiden välillä kuullaan perinteisiin virsisävelmiin perustuvia moderneja lauluja. Musikaalin tunnetuin laulu on gospelmainen ”Day by Day”, josta coverversion teki muun muassa Fifth Dimension -yhtye.
Musikaali sai alkunsa Pittsburghissa toimivan Carnegie Mellon -yliopiston opiskelijoiden harjoitusprojektina ja siirtyi sieltä New Yorkin Greenwich Villageen kokeelliseen teatteriin erikoistuneelle La MaMa -klubille. Toukokuussa 1971 se sai osin uudelleensävellettynä kantaesityksensä Off Broadwayllä ja saman vuoden marraskuussa Lontoon Roundhouse Theatressa, josta se siirtyi Wyndham-teatteriin. Vuonna 1972 Godspell tuotiin näyttämölle Torontossa ja vuonna 1976 Broadwaylla. Sittemmin musikaalia on esitetty ammatti- ja harrastajateattereissa ympäri maailmaa.
Godspell-musikaalia on suomeksi esittänyt ainakin Kemin kaupunginteatteri keväällä 2002 Hannele Kauppisen ohjaamana. Musikaalin on suomentanut Sointu Angervo.
Vuonna 1973 musikaalin pohjalta tehtiin elokuva Godspell – päivän sana, ohjaajana David Greene.
Rinnesuo
Rinnesuo on ohutturpeinen aapasuo. Sitä tavataan vaarojen ja tunturien kosteilla rinteillä. Rinnesoita muodostuu rinteille, joilla valuu vettä lähteestä tai runsaiden sateiden seurauksena puroina. Suomessa rinnesoita tavataan etenkin Kuusamossa ja Itä-Lapissa. Rinnesoiden syntyä edistää suuri kosteus viileässä ilmastossa. Rinnesuot ovat yleensä kasvien kannalta melko ravinteikkaita, koska ravinteita valuu ylärinteiltä valuvesien mukana. Turvekerros on yleensä ohut, alle metrinen. Rinnesoilla kasvaa lähinnä ruskosammalta ja saraa.
Atomimassayksikkö
Atomimassayksikkö (tunnus u ) eli dalton (tunnus: Da) on massan yksikkö, jota käytetään atomien ja molekyylien massojen ilmoittamiseen. Nykyisen määritelmän mukainen, yhtenäistetty atomimassayksikkö on määritelty 1/12-osaksi kemiallisesti sitoutumattoman hiili-12-atomin massasta perustilassa, ja SI-yksikköinä se on noin 1,660 539 040 · 10−27 kg. Molempien nukleonien, sekä protonin että neutronin massat, ovat lähellä yhtä atomimassayksikköä. Kansainvälinen mittojen ja painojen komitea (Comité International des Poids et Mesures, CIPM) on luokitellut sen yksiköksi, joka ei kuulu SI-järjestelmään, mutta joka kuitenkin on hyväksytty käytettäväksi SI-yksiköiden ohella ja jonka suuruus SI-yksikköinä on määritettävä kokeellisesti.
Ennen vuotta 1961 atomimassayksikön määritelmä perustui happeen. Tällöin sen lyhenteenä oli amu. Toisinaan lyhennettä ”amu” käytetään uudemmassakin kirjallisuudessa, jossa se kuitenkin määritellään samoin kuin nykyinen, yhtenäistetty atomimassayksikkö u, siis hiili-12:n avulla. Nykyisin atomimassayksiköstä puhuttaessa tarkoitetaankin säännöllisesti yhtenäistettyä yksikköä. Standardointia varten oli määritelmän pohjaksi kuitenkin valittava jokin tietty nuklidi, sillä vaikka kaikkien ytimien massat atomi­massa­yksikköinä ovatkin lähellä kokonaislukuja (ytimen massalukua), ytimen massaylijäämän vuoksi ne kuitenkin poikkeavat kokonais­luvuista jonkin verran, eikä keskimääräinen poikkeama nuklidia kohti ole kaikilla nuklideilla yhtä suuri. Samasta syystä myöskään protonin tai neutronin massa ei ole tasan 1 u, vaan hieman enemmän.
Atomimassayksikkö ei ole sama kuin atomiyksiköiden massayksikkö, joka on määritelty elektronin massaksi (me).
Pitkähuilu
Kuuntele miltä pitkähuilu kuulostaa
Atomimassayksikkö
Mooli on määritelty ainemääräksi, joka sisältää 6,022 140 76·1023 atomia, molekyyliä tai muuta hiukkasta. Tätä lukua sanotaan Avogadron luvuksi, ja se on suurella tarkkuudella yhtä suuri kuin atomien lukumäärä 12 grammassa hiili-isotooppia C-12 on atomeja. Näin ollen gramman ja atomimassayksikön suhde on suurella tarkkuudella yhtä suuri kuin Avogadron luku.
Pitkähuilu
Huilutyyppi tunnetaan eri puolilla maapalloa. Esimerkiksi Norjassa huilu tunnetaan nimellä seljefløyte, Ruotsissa sälgflöjt, Virossa pikkvile, Ukrainassa telenka, Unkarissa tilinkó, Tuvassa murgu ja Slovakiassa koncovka. Nimitykset willow bark flute, willow flute (molemmat suom. pajuhuilu) ja natural flute ovat usein käytössä englanninkielisissä teksteissä. Erikoiskäytöissä olleista huiluista on voitu käyttää nimitystä, joka kuvaa huilun käyttöyhteyttä esim. sacred flute (suom. pyhä huilu) Papua Uusi-Guineassa.
Atomimassayksikkö
Historia
Kemiassa alkuaineiden atomipainot on vanhastaan ilmoitettu suhteessa jonkin valitun alkuaineen atomiin, jolloin mittayksikköä ei niiden yhteydessä mainita. Alun perin ne otti käyttöön John Dalton vuonna 1803. Hän valitsi yksiköksi vetyatomin massan, joka sai arvon 1. Vielä 1900-luvun alussakaan ei atomien massoja tavanomaisina yksikköinä edes tunnettu kuin hyvin karkeina likiarvoina, mutta eri atomien massojen suhteet toisiinsa oli pystytty osittain kemiallisten reaktioiden, mutta myös alkuaineiden ominaislämpöjen ja niitä koskevan Dulongin ja Petit’n lain avulla kemiallisten reaktioiden avulla määrittämään paljon tarkemmin. Vaikka vetyatomi kevyimpänä atomina saattoi tuntua luonnolliselta valinnalta asteikon perustaksi, Wilhelm Ostwald ehdotti myöhemmin käytännöllisistä syistä, että suhteelliset atomimassat olisi ilmoitettava happiatomin avulla, jonka massalle annettaisiin arvo 16.
British Forces Gibraltar
thumb|Royal Gibraltar Regimentin kokardi. British Forces Gibraltar on Yhdistyneen kuningaskunnan asevoimien Gibraltarilla toimiva osa. Gibraltarin maaston katsotaan sopivan harjoitusalueeksi. Lisäksi siellä pysähtyy ilma- ja merivoimien joukkoja matkallaan maailman kriisipesäkkeisiin.
Atomimassayksikkö
Historia
Happeen pohjautuva asteikko otettiin käyttöön ennen kuin vuonna 1912 havaittiin, että eräillä alkuaineilla on useita isotooppeja, joiden atomeilla on eri suuret massat. . Sen jälkeen kun vuonna 1929 havaittiin, että hapellakin on eri isotooppeja, alettiin eri yhteyksissä käyttää toisistaan poikkeavia suhteellisten atomimassojen järjestelmää. Kemiassa alkuaineen atomipainolla alettiin tarkoittaa sen luonnossa olevan isotooppiseoksen atomien massojen keskiarvoa. Sen mukaisesti käytettiin asteikkoa, jossa hapen näin määritelty atomipaino oli edelleen tasan 16. Sen sijaan fysiikassa käytettiin tästä hieman poikkeavaa asteikkoa, jossa happi-16-atomin (16O) massa oli tasan 16 amu. Koska luonnon happi sisältää jonkin verran myös isotooppeja 17O and 18O, seurasi tästä, että kemiassa käytetty atomimassayksikkö oli noin 1,000282 kertaa niin suuri kuin fysiikassa käytetty. Tilannetta pidettiin kuitenkin epätyydyttävänä, ja tarkoissa laskuissa, erityisesti atomien massaylijäämää tai ydinreaktioissa vapautuvaa energiaa laskettaessa, se saattoi aiheuttaa sekaannusta.
Pitkähuilu
Pitkähuilu voidaan rakentaa myös ilman metallisia työkaluja. Puun kuoren voi irrottaa ns. vääntötekniikalla kevätaikaan. Viitasaarelta ja Pieksämäeltä on mainintoja kuoren irrottamistekniikasta, jossa puun latvaosasta noin 30 cm päästä latvasta purraan hampailla muutaman sentin matkalta kuori irti ja sen jälkeen kuori ”väännetään” irti. Pitkähuiluja voi tehdä myös luonnossa kasvavista putkikasveista. Valmiiseen putkeen voi särmäaukon valmistaa esim. terävällä kivellä. Mm. nämä tekniikat ovat mahdollistaneet sen, että soitin on ollut rakennettavissa jo tuhansia vuosia sitten.
Atomimassayksikkö
Historia
Näistä ja muista syistä vuonna 1961 vahvistettiin uusi hiili-12-atomiin perustuva standardi, joka koskee sekä fysiikkaa että kemiaa. Hiili-12 valittiin perustaksi, jotta atomimassojen lukuarvot poikkeaisivat kirjallisuudessa siihen saakka esiintyneistä arvoista mahdollisimman vähän. Uusi, nykyisinkin käytetty yksikkö sai nimen ”yhtenäistetty atomimassayksikkö” ja samalla myös uuden tunnuksen u, joka korvasi aikaisemmin happeen perustuneessa järjestelmässä käytetyn tunnuksen amu. Myöhemmin yksiköstä on varsinkin biokemiassa ja molekyylibiologiassa alettu käyttää myös nimeä dalton (Da).
British Forces Gibraltar
Gibraltarilla on ollut brittilaivaston tukikohta vuodesta 1704. Ensimmäisen maailmansodan aikana sillä oli tärkeä tehtävä saattueiden tukikohtana ja salmen valvonnassa. Toisessa maailmansodassa se valvoi lähes kaikkea Välimerelle ja sieltä Atlantille kulkevaa laivaliikennettä ja tarjosi tärkeän tukikohdan Atlantilla liikkuneille brittialuksille. Trafalgarin taistelun jälkeen brittilaivasto vetäytyi Gibraltarille, Nelsonin ruumis tuotiin maihin, haavoittuneet vietiin Gibraltarin sairaaloihin ja vammoihinsa kuolleet haudattiin Trafalgarin hautausmaahan pääkadun varrelle.
Pitkähuilu
Pitkähuilu on arvioitu jopa vanhemmaksi soittimeksi kuin pronssikaudella Etelä-Skandinaviassa käytössä ollut luonnonsäveltorvi. Arkeologisissa kaivauksissa ei ole tosin löydetty putkia, jotka voisivat varmasti olla sormiaukottomia vanhoja huiluja, sillä orgaanisista aineista valmistetut huilut maatuvat nopeasti. Kaiken kaikkiaan on hyvin vaikea määritellä tarkkaa ajankohtaa, jolloin pitkähuilun soitto on alkanut Suomessa, mutta voidaan kuitenkin olettaa sen edustavan huilusoittimiemme esi-isiä.
Atomimassayksikkö
Historia
Yhtenäistetty atomimassayksikkö määritellään siis seuraavasti:
British Forces Gibraltar
Gibraltarin lentopaikkaa on suunniteltu 1930-luvulta asti, mutta ensimmäinen ruohoinen kiitotie valmistui vasta 1936. Nykyisin Kuninkaallisten ilmavoimien tukikohdassa Gibraltarilla ei ole vakinaisesti sijoitettuja joukkoja, mutta se on koko ajan valmiustilassa valmiina tukemaan Britannian sotilasoperaatioita.
Pitkähuilu
Eri puolilta Suomea on löytynyt varmoja tietoja pitkähuilun käytöstä 1800- ja 1900-luvuilla. Huiluja rakensivat pääasiassa ammatikseen paimenessa työskennelleet. Heidän lisäkseen lapset ja aikuiset rakensivat huiluja omaksi ilokseen.
British Forces Gibraltar
Royal Gibraltar Regiment korvasi niemimaalle pysyvästi sijoitetut brittiläiset jalkaväkijoukot vuonna 1992.
Atomimassayksikkö
Termistö
Yhtenäistetty atomimassayksikkö ja dalton ovat saman mittayksikön kaksi eri nimeä. Vaikka dalton johtuu henkilön nimestä (John Dalton), se kirjoitetaan pienellä alkukirjaimella samoin kuin muutkin henkilöiden mukaan nimensä saaneet yksiköt, esimerkiksi newton ja watti, mutta sen tunnus Da kirjoitetaan isolla alkukirjaimella. Sen jälkeen kun nimi dalton otettiin käyttöön, sitä on vähitellen yhä yleisemmin alettu käyttää atomimassayksikön sijasta:
British Forces Gibraltar
2000-luvulla Britannia pyrkii minimoimaan sotilaallista läsnäoloaan niemellä. Vuonna 2010 joukko tukitoimintoja päätettiin siirtää Gibraltarin hallituksen alaisuuteen.
Pitkähuilu
Pitkähuilun soiton elpymistä 1900-luvulla edesauttoi soitinrakentajien, erityisesti Rauno Niemisen, työ uusien pitkähuilujen rakentajina. Nieminen otti uusiin huiluihin mallia norjalaisen Egil Storbekkenin muoviputkista tekemistä huiluista. Nieminen on myös opettanut pitkähuilun rakennusta ja soittoa 1970-luvun lopulta lähtien.
Atomimassayksikkö
Suhde SI-yksikköihin
CGPM hyväksyi vuonna 1971 moolin yhdeksi SI-järjestelmän perusyksiköistä ja määritteli sen seuraavasti:
Moolin määritelmästä seuraa, että mooleina ilmoitetun ainemäärän suhde hiukkasten lukumäärään tietyssä näytteessä on yleinen vakio. Tätä vakiota sanotaan Avogadron vakioksi, sille käytetään symbolia NA tai L, ja sen arvo on 6,022140857(74) · 1023 mol−1.
Pitkähuilu
Huilujen rakenne
Pitkähuiluja on äänenmuodostukseltaan kahta eri tyyppiä: tulppakanavahuiluja ja reunahuiluja. Ero näiden kahden tyypin välillä on siinä, miten ilma kulkeutuu puhallettaessa äänisärmään. Sen mukaan, missä puhallusreikä sijaitsee, huilut voidaan lisäksi jakaa pää- ja sivupuhalteisiin huiluihin. Valtaosa Suomessa nykyään rakennettavista huiluista on sivupuhalteisia tulppakanavahuiluja. Rakennusaineina on aikaisemmin käytetty puun kuoriosaa, puuta, putkikasveja tai luuta, nykyisin huilut valmistetaan pääasiassa muoviputkesta, puusta tai metalleista. Putken pituus vaikuttaa vireeseen, paksuus sointiin ja äänenvoimakkuuteen.
Tulppakanavahuilutyyppinen pitkähuilu koostuu tulpasta ja putkesta. Soitettaessa ilma kulkeutuu tulppaan hiotun kanavan kautta putken sisään. Sen jälkeen ilma osuu putkessa olevaan ilma-aukkoon, jakautuu ja saa huilussa olevan ilmapatsaan värähtelemään. Reunahuiluissa ilma kulkeutuu suoraan puhallusaukosta ilma-aukkoon.
Atomimassayksikkö
Suhde SI-yksikköihin
Koska atomimassayksikkö on kahdestoistaosa hiili-12-atomin massasta, tällaisen atomin massa on tasan 12 u, ja 12 grammassa hiili-12:ta on NA atomia. Suoraan määritelmästä seuraa myös, että gramman ja atomimassayksikön suhde on sama kuin Avogadron vakion lukuarvo, ja jokaisen alkuaineen tai yhdisteen moolimassa grammoina on lukuarvoltaan yhtä suuri kuin sen atomin tai molekyylin massa atomimassayksikköinä.
Pitkähuilu
Soittotekniikka
Pitkähuilua soitetaan puhaltamalla sen puhallusaukkoon samaan tyyliin kuin soittaessa nokkahuilua. Sävelkorkeutta saadaan muutettua vaihtelemalla puhallusvoimakkuutta ja peittelemällä huilun putken päätä yhdellä tai useammalla sormella tai kämmenellä. Puhallusvoimakkuuden kasvaessa myös sävelkorkeus kasvaa. Putken pään peittäminen soiton aikana muuttaa sävelkorkeutta. Huilulla saa soitettua yläsävelasteikon, jos peittää putken pään joka toisen sävelen kohdalla. Huilulla on sen asteikosta johtuen vaikeaa soittaa tuttuja sävelmiä, joten soitin johdattelee helposti improvisoimaan ja soittamaan itse keksittyjä melodioita. On myös mahdollista soittaa tutuista melodioista pitkähuiluversioita, joissa tuttu melodia soitetaan pitkähuilusta saatavalla yläsävelasteikolla. Yläsävelasteikko saattaa aluksi kuulostaa hiukan oudolta länsimaisessa musiikissa yleiseen tasavireeseen tottuneelle korvalle.
Pitkähuilumusiikki
Huilun erikoisuus on siitä saatava asteikko, joka seuraa melko tarkasti harmonista yläsävelsarjaa. Asteikko soitetaan alhaalta ylöspäin puhallusvoimakkuutta lisäten (puhalletaan ”nopeammin”) ja vuoroin avaamalla (avotekniikka) ja sulkemalla (tukkotekniikka) putken päätä.
Atomimassayksikkö
Suhde SI-yksikköihin
Daltonin kerrannaisia käytetään varsinkin suurimolekyylisten orgaanisten yhdisteiden molekyylimassoja ilmoitettaessa. Esimerkiksi joidenkin proteiinien moolimassa saattaa olla noin 64 000 g/mol, jolloin molekyylin massa on noin 64 kDa.
Pitkähuilu
Pitkähuilumusiikki
Vuoden 2022 Eurovision laulukilpailun Kalush Orchestran voittajakappaleessa Stefania soitetaan ukrainalaista pitkähuilua (telenka).
Pitkähuilua käyttäviä suomalaisia artisteja ja yhtyeitä ovat mm. Tapani Varis, Kristiina Ilmonen, Ruumen, Tuultenpesä, Hurja Halla, Ojajärvi Blom Ojajärvi, Tapani Varis Collective, Rauno Nieminen, Janne Ojajärvi, Piirpauke (Sakari Kukko), Päre, Jarmo Romppanen, Wind on Wind, Veera Voima ja Gjallarhorn. Muiden maiden artisteista mainittakoon esimerkiksi Groupa (Jonas Simonson), Hedningarna (Anders Norudde), Steinar Ofsdal, Ale Möller, Ånon Egeland, Fränder (Säde Tatar), Trad.Attack! (Sandra Vabarna), Hanna-Liis Lao, Eivind Groven, Jean-Pierre Yvert, Göran Månsson, Kalush Orchestra, Waldkauz ja Vladiswar Nadishana.
Victor Rask
Rask on Carolina Hurricanesin toisen kierroksen varaus vuoden 2011 NHL:n varaustilaisuudesta. Hurricanes kauppasi Raskin Minnesota Wildiin kaudella vaihdossa Nino Niederreiteriin.
Uuno Tuominen
Uuno Vihtori Tuominen (10. maaliskuuta 1905 Pusula – 24. tammikuuta 1986 Helsinki) oli suomalainen historioitsija ja virkamies.
Tuominen oli huomattava raittiuspoliitikko. Hän toimi muun muassa Raittiuden ystävien pääsihteerinä vuosina 1936–1961 sekä sosiaali- ja terveysministeriön raittius- ja alkoholiosaston päällikkönä 1961–1971. Hän oli myös sosiaalialkohologian opettajana Yhteiskunnallisessa korkeakoulussa vuosina 1937–1960 ja Helsingin yliopiston voimistelulaitoksella vuosina 1951–1961. Tuominen oli myös Helsingin yliopiston Suomen historian dosentti 1952–1972. Hän sai professorin arvonimen vuonna 1967.
Tuominen oli Eduskunnan historiakomitean pitkäaikainen sihteeri ja Joutsenon opiston johtokunnan puheenjohtaja. Hän kuului Alkoholitutkimussäätiön hallitukseen ja oli Alkoholikysymys-lehden päätoimittaja vuosina 1958–1965.
Hermes Trismegistos
pienoiskuva|Hermes Trismegistos. Hermes Trismegistos (, Hermes kolmesti-suurin) oli synkretistinen jumala, jossa yhdistyivät kreikkalaisen taruston Hermes ja egyptiläisen taruston Thot. Molemmat olivat omissa mytologioissaan kirjoituksen ja taikuuden jumalia, jotka ohjasivat sieluja tuonpuoleiseen. Heidät rinnastettiin samaksi jumalaksi erityisesti hellenistisessä Egyptissä.
Samaa nimeä käytetään myös pseudepigrafisesta kirjoittajasta, joka on kirjoittanut 42 kirjaa käsittävän teoksen nimeltä Hermetica. Kyseessä ei ole historiallinen henkilö vaan joukko egyptiläisiä kirjoittajia. Teos on kirjoitettu joskus 300 eaa. - 100 jaa., ja se on tullut tunnetuksi vuosina 100–200, mutta myöhemmin sen yleisesti uskottiin olevan peräisin Mooseksen ajan Egyptistä. Teoksesta on jäljellä 17 kreikankielistä osaa, niin sanottu Corpus Hermeticum.
Kiinnostus teokseen heräsi 1500-luvun lopulla uudelleen Italiassa, ja tuolloin syntyi hermetismin nimellä kulkenut okkultistinen liike. Suuri osa keskiajan ja nykyajan magiasta perustuu hermeettisiin teoksiin.
Mai
Mai voi tarkoittaa seuraavia asioita:
John Treacy
Treacy saavutti ensimmäisen kerran kuuluisuutta voittamalla 1978 maastojuoksun maailmanmestaruuden. Hän voitti kultaa myös seuraavana vuonna. 1978 yleisurheilun EM-kisoissa Treacy sijoittui 5 000 metrillä neljänneksi ja 10 000 metrillä yhdenneksitoista. Moskovan kesäolympialaisissa 1980 hän hyytyi 10 000 metrillä kuumuuden takia, mutta onnistui juoksemaan seitsemänneksi 5 000 metrillä. Helsingin MM-kilpailuissa 1983 hän sijoittui yhdenneksitoista 10 000 metrillä.
Los Angelesin olympialaisissa 1984 Treacy sijoittui 10 000 metrillä yhdeksänneksi, jonka jälkeen päätti osallistua elämänsä ensimmäiselle maratonille. Hän voitti maratonilla hopeaa, mikä jäi hänen ainoaksi arvokisamitalikseen. Hän osallistui maratonille myös vuosien 1988 ja 1992 olympialaisissa, mutta tulokset olivat keskeytys ja viideskymmenesensimmäinen. Nykyisin Treacy toimii Irlannin urheiluliiton puheenjohtajana.
SCP Foundation
pienoiskuva|SCP Foundationin logo. The SCP Foundation (suom. SCP-Järjestö) on kuvitteellinen järjestö, joka on vastuussa erilaisten paranormaalien, yliluonnollisten ja muiden salaperäisten ilmiöiden talteenotosta ja säilyttämisestä, joita tiede ei pysty selittämään. SCP Foundation on kollaboratiivinen internetprojekti, jossa vapaaehtoiset henkilöt kirjoittavat ja luovat sisältöä teeman pohjalta. SCP-olennot ovat fiktiivisiä ilmiöitä, elämänmuotoja ja asioita. SCP Foundation projekti on pääosin pohjautunut wikidot-palvelussa kiertäviin artikkeleihin SCP-olennoista. SCP-Wikin yhteisön luomat artikkelit sisältävät useiden eri lajityyppien tekstiä; Esimerkiksi tiedefiktiota, kauhua ja urbaania fantasiaa.
SCP-Wikiin julkaistujen artikkelien pohjalta on luotu useita videopelejä, kirjallisuutta ja muuta sisältöä, kuten YouTube videoita ja lyhytelokuvia.
SCP Foundation ja SCP-olennot ovat yleisesti SCP-Wikin kirjoittajien mielikuvitusta.
Projektin alkuvaiheet
Vuonna 2007 4chan-käyttäjä nimimerkillä The U.S.S. Walrus julkaisi /x/-laudalle kuvan Izumi Katon patsaasta Untitled 2004. Kuvan mukana olleessa tekstissä luki kuvan olennon olevan nimeltään SCP-173. SCP-173 oli tekstin mukaan aggressiivinen, ja tappoi useimmiten uhrinsa taittamalla tuon niskat. Olennon heikkous oli kuitenkin se, että se ei voinut hyökätä silloin kun se on vähintään yhden henkilön suorassa näköyhteydessä. Tarinasta tuli hyvin suosittu, ja monet muut ihmiset alkoivat julkaisun johdosta kirjoittamaan artikkeleja SCP-olennoista. Pian /x/- ja /b/-lautojen jäsenet väsyivät SCP-keskustelutulvaan, ja artikkelit siirrettiin EditThis-wikiaan. Se oli kuitenkin liian yksinkertainen käyttäjien silmissä, joten uudeksi sivustoksi valittiin Wikidot, jota käytetään edelleen. Omia artikkeleja voi kirjoittaa kuka vain, kunhan sivustolle liittyy jäseneksi.
Tarina
SCP Foundation perustettiin SCP-Wikiin kirjoitettujen tarinoiden mukaan 1800-luvun lopulla. Sen päämääränä on eristää ja tutkia SCP-olentoja. Koska SCP Foundation piileksii julkisuudelta, sen eristämät olennot ovat päässeet toisinaan vapaaksi, ja ne ovat aiheuttaneet tuhoa ihmiskunnalle. Tarinoiden mukaan SCP Foudation on joutunut usein "uudelleenkirjoittamaan historiaa", ja he ovat myös käyttäneet muistia poistavia aineita ihmisiin, jotka ovat nähneet tai kokeneet SCP-olentojen vaikutuksia.
Yleistä
SCP-olennot ovat fiktiivisiä ilmiöitä, elämänmuotoja ja asioita. Näistä olennoista on kirjoitettu noin 6000 artikkelia SCP-Wikiin tämän artikkelin kirjoitushetkellä (14.6.2021), ja artikkeleja kirjoitetaan jatkuvasti lisää. Jos kyseiset fiktiiviset olennot pääsisivät vapaaksi, ne olisivat vaaraksi ihmiskunnalle sekä ihmisten käsitykselle todellisuudesta.
Houssem Aouar
Aouar pelasi Olympique Lyonnais'n junioreissa vuodesta 2009 alkaen. Hän nousi edustusjoukkueeseen ensimmäisen kerran huhtikuussa 2017 ja pelasi kauden lopussa kolme Ligue 1 -ottelua. Kaudella 2017–2018 hän pelasi Ligue 1:ssä 32 ottelua, joista 27 ottelua avauskokoonpanossa, ja teki niissä kuusi maalia. Kaudella 2018–2019 hän pelasi 37 liigaottelua, joista 35 ottelua avauskokoonpanossa, ja teki niissä seitsemän maalia. Koronavirusepidemian keskeyttämällä Ligue 1 -kaudella 2019–2020 hän pelasi 25 ottelua, joista 23 ottelua avauskokoonpanossa, ja teki niissä kolme maalia. Mestarien liigassa hän on pelannut 15 ottelua ja teki maalin joulukuussa 2019 alkulohkon kotiottelussa RB Leipzigia vastaan. Eurooppa-liigassa hän on pelannut kymmenen ottelua ja tehnyt kaksi maalia.
Aouar on pelannut yhden ottelun Ranskan alle 17-vuotiaiden maajoukkueessa ja toistakymmentä ottelua alle 21-vuotiaiden maajoukkueessa. Alle 21-vuotiaiden EM-kilpailuissa 2019 hän pelasi kolme ottelua, mukaan lukien tappiollinen välierä Espanjaa vastaan.
SCP Foundation
Yleistä
SCP-olentoja luokitellaan eri turvallisuusluokituksiin yhteisön luomien järjestelmien mukaisesti. Suosituin turvallisuusluokitusjärjestelmä SCP-Wikissä on SEKTANE.
SEKTANE-luokittelujärjestelmä
SEKTANE-luokittelujärjestelmä on SCP-Wikin suosituin turvallisuusluokittelujärjestelmä. Lyhenne SEKTANE muodostuu englanninkielisistä sanoista Safe (suom. turvallinen), Euclid (suom. Eukleides), Keter (elämänpuun korkein Sefirot), Thaumiel (Keterin varjopuoli), Apollyon (suom. Apollyon/Tuhoaja), Neutralised (suom. neutralisoitu) ja Explained (suom. selitetty).
SCP Foundationin henkilöluokat
O5-Neuvoston edustajilla ja "The Administratorilla" on rajoittamaton pääsy kaikkiin dokumentteihin SCP universumissa, kun taas D-Luokan vangeilla ei ole pääsyä mihinkään.
D-Luokan vangit ovat SCP-Wikissä julkaistujen tarinoiden mukaan vankeja, jotka ovat palvelleet joko kuolemanrangaistusta tai elinkautista. SCP-Wikissä julkaistut artikkelit mainitsevat myös sen, että vangit ovat vapaaehtoisesti suostuneet liittymään SCP Foundationin D-Luokan vangeiksi. Kyseisiä vankeja käytetään "laboratoriorottina" eli SCP-olentoja ja niiden vaikutuksia testataan D-Luokan vangeilla melkein moraalittomasti.
Videopelit aiheesta
SCP Foundationista on inspiroinut mm. seuraavia itsenäisiä videopelejä:
SCP-173 ja Untitled 2004
Kuva, jota käytetään SCP-173:n sivulla on kuva Izumi Kato-taiteilijan patsaasta Untitled 2004. Kato on antanut yhteisölle luvan käyttää kuvaa, kunhan sitä käytetään vain yhdessä artikkelissa. Samanlainen tilanne on SCP-005:n sivulla. Kuvia ei siis ole jaettu CC BY-SA 3.0-lisenssillä, toisin kuin kaikki muut materiaalit sivustolla.
Tekijänoikeustrolli
Andrei Duksin on käyttänyt porsaanreikää Venäjän laissa ja rekisteröinyt tavaramerkkioikeudet SCP-nimeen ja logoon Venäjän ja Euraasian talousunionin alueella. Hän käytti oikeuksiaan SCP-logoa käyttäven fanituotteiden myyjät VK-sivustolta. SCP-fanit keräsivät 160000 dollaria joukkorahoitusta lakimiehen palkkaamiseen Venäjällä.
Giovanni Borsotti
Giovanni Borsotti (s. 18. joulukuuta 1990) on italialainen alppihiihtäjä, joka edustaa Centro Sportivo Carabinieriä.
Euroopan nuorten olympiafestivaaleilla vuonna 2007 Borsotti voitti kultaa suurpujottelussa. Nuorten MM-kilpailuissa 2009 hän saavutti pronssia alppiyhdistetyssä. MM-kilpailujen suurpujottelussa Borsotti sijoittui 28:nneksi Garmisch-Partenkirchenissä 2011 ja 24:nneksi Beaver Creekissä 2015. Courchevelin / Méribelin MM-kilpailuissa 2023 hän oli suurpujottelussa yhdestoista.
Borsotti kilpaili maailmancupissa ensimmäisen kerran Kranjska Goran suurpujottelussa helmikuussa 2009. Maailmancupin pisteille hän pääsi ensimmäisen kerran Alta Badian suurpujottelussa joulukuussa 2010 oltuaan 22:s. Kymmenen parhaan joukkoon hän sijoittui ensimmäisen kerran oltuaan kuudes Val d’Isèren suurpujottelussa joulukuussa 2015. Se on edelleen hänen ainoa henkilökohtainen top 10 -sijansa maailmancupissa (tilanne 17.2.2023).
Italian-mestaruuskilpailuissa Borsotti voitti kultaa supersuurpujottelussa maaliskuussa 2011 ja alppiyhdistetyssä maaliskuussa 2022. Alppihiihdon Eurooppa-cupissa Borsotti on voittanut kolme kilpailua. Hän sijoittui kaudella 2010–2011 Eurooppa-cupin kokonaiskilpailussa kolmanneksi sekä suurpujottelun ja alppiyhdistetyn cupeissa toiseksi.
Seminaari (yliopisto)
Seminaarilla tarkoitetaan usein yliopiston syventävää kurssia, jolla osallistujat esittelevät kurssia varten valmistamiaan tutkimuksia. Sanan etymologia on lähtöisin latinan sanasta semen, 'siemen'.
Seminaarikurssi
Suomalaisissa yliopistoissa lähes jokaisen aineen aine- tai syventäviin opintoihin sisältyy ainakin yksi seminaari, jonka järjestäjänä toimii yleensä laitoksella erityistä arvonantoa nauttiva professori. Osallistujat valmistavat, yksinään tai parityönä, lyhyehkön tutkielman, joka voi olla kirjallisuusselvitys, pieni empiirinen tutkielma tai matemaattinen tutkimus riippuen aineesta ja seminaarin aiheesta. Aihe voi olla ohjaajan antama tai itse valittu. Tutkielmien valmistuttua ne esitetään muille osallistujille keskustelua varten. Koska keskustelun aikaansaaminen voi olla hankalaa, tätä saatetaan tehostaa antamalla jokaiselle vuorollaan nimenomaiseksi tehtäväksi opponoida tutkimusta eli esittää esiteltävästä työstä rakentavaa kritiikkiä. Menetelmän tarkoituksena on opettaa opiskelijoita omaan ajatteluun, tieteelliseen tutkimukseen ja akateemiseen keskusteluun. Samalla keskustelu muistuttaa väitöstilaisuutta, johon seminaari myös valmentaa.
Yleensä edellä kuvattua menetelmää käytetään aineen pakollisella seminaarikurssilla. Näiden eräänä tarkoituksena on antaa laitoksen henkilökunnalle kuva alan opiskelijoista, jotka ovat saattaneet jäädä aiemmilla kursseilla pelkiksi nimiksi luetteloissa. Näin seminaarit palvelevat merkittävästi laitoksen rekrytointia.
Jatko-opiskelijoille tarjotaan usein tiettyyn aiheeseen liittyviä seminaareja, joilla voidaan esimerkiksi käsitellä oppikirjaa luku kerrallaan. Toisaalta laitos saattaa, mikäli sillä on riittävät yhteiskunnalliset suhteet, järjestää opiskelijoille seminaarin, jonka kaikki esiintyjät ovat vierailevia luennoitsijoita. Näiden eräänä alatyyppinä ovat pro gradu- tai diplomityöseminaarit, joissa valmistuvat opiskelijat esittelevät opinnäytetöitään. Tällaiset vierailevia luennoitsijoita käyttävät seminaarit ovat antaneet nimensä erilaisille jatkokoulutus- ym. seminaareille, joita järjestetään täydennyskoulutuksena eri alojen työntekijöille.
Marouéne Bokri
Marouéne Bokri (s. 28. joulukuuta 1974 Tunis, Tunisia) on tunisialainen entinen jalkapalloilija, pelipaikaltaan keskikenttäpelaaja. Hän pelasi suurimman osan urastaan tunisialaisessa Espérancessa. Bokri edusti maansa jalkapallomaajoukkuetta vuoden 1996 Atlantan olympialaisissa.
Driving Simulator 2009
Driving Simulator 2009 (Fahr Simulator 2009) on autosimulaattori, joka julkaistiin 24. heinäkuuta 2009. Pelissä voi valita joko vapaa ajon tai tehtävä ajon. Pelin kartta-alueella on kaupunki, moottoritie, kaupunginosia ja rautatie. Ennen peliä voi säätää liikenteen määrää. Ajon aikana esillä on nopeusnäyttö, jossa nopeus näytetään sekä kilometreinä että maileina tunnissa mutta auton ohjaamon nopeusmittari kilometri tunnissa.
Tehtäväajo
Tehtäväajotyyppejä voi valita valikosta ennen kuin siirrytään tehtävään. Kun pelaaja tulee tähden kohdalle, niin hän voi suorittaa jonkun tehtävän. Tehtäväajossa on kertyy virhepisteitä. Jos virhepisteitä tulee enemmän kuin 20 niin tehtävä epäonnistuu. Virhepisteitä voi tulla joko ylinopeudesta, ajamalla punaisia päin tai ohittaa STOP-merkin ilman että pysähtyy. Joissakin tehtävissä voi olla aikarajoitus, jos aika loppuu, tehtävä epäonnistuu. Kun tehtävä on suoritettu, niin voi mennä tähdelle jossa tulee uusi tehtävä.
Vapaa ajo
Vapaassa ajossa voi valita (esim: auton, lähtöpaikan, liikenteen määrän) valikosta ja ennen kuin ajaa. Vapaassa ajossa ei kerry virhepisteitä.
Pyhä Henki
Pyhä Henki (Vanhassa testamentissa Jumalan Henki ja Herran Henki, ) on Jumalan persoona, joka kristillisen tulkinnan mukaan löytyy Raamatusta. Kristinuskon teologiassa Pyhä Henki on kolmiyhteisen Jumalan yksi persoona. Henkikaste on tapahtuma, jossa ihminen saa Pyhän Hengen.
Pyhä Henki kristinuskon näkökulmasta
Pyhä Henki on Jumalan kolmas persoona, Isän ja Pojan ohella. Pyhää Henkeä kutsutaan myös Jumalan Hengeksi, Jeesuksen Hengeksi, Totuuden Hengeksi ja Kristuksen Hengeksi. Kristinuskossa Pyhä Henki ei ole ainoastaan Jumalan voima vaan osa Pyhää Kolminaisuutta. Athanasioksen uskontunnustuksessa hänestä mainitaan, että hän on luomaton, ääretön, ikuinen, kaikkivaltias, Jumala ja Herra.
Kristinuskon mukaan jokainen kristitty saa Jumalan lupaaman lahjan voimaksi Jumalan palvelemiseen eli uskon elämään. Pyhän Hengen lahja ei ole tarkoitettu pelkästään tietyille ihmisille tiettynä aikana tiettyä tehtävää varten, vaan se kuuluu kaikille kristityille. Paavali mainitsee Pyhän Hengen lahjoina esimerkiksi Jeesuksen tunnustamisen Herraksi, kyvyn jakaa viisautta ja tietoa, uskon voiman, parantamisen lahjan, voiman tehdä ihmeitä, profetoimisen lahjan, kyvyn erottaa eri henget toisistaan, kielilläpuhumisen lahjan, sekä kyvyn tulkita kielillä puhujaa (1. Kor. 12). Näistä lahjoista käytetään myös nimitystä armolahja.
Kristillinen opetus Pyhästä Hengestä Kolminaisuuden yhtenä persoonana perustuu erityisesti Jeesuksen lupaukseen lähettää uskovilleen ”puolustaja”, johon viitataan persoonana: ”Te saatte puolustajan; minä lähetän hänet Isän luota. Hän, Totuuden Henki, lähtee Isän luota ja todistaa minusta.” (Joh. 15:26.)
Pyhästä Hengestä ja hänen saamisestaan on eri painotuksia kristikunnan sisällä. Suurin osa kuitenkin opettaa Pyhän Hengen tulevan ihmiseen kasteessa. Erityisesti kalvinistit opettavat, että Pyhä Henki saadaan henkilökohtaisessa kääntymyksessä Raamattua lukemalla (näkemys on myös laajasti omaksuttu luterilaisten keskuudessa) tai rukoilemalla erillistä Hengellä täyttymisen kokemusta (erityisesti tätä opetusta on vapaissa suunnissa ja helluntaiherätyksessä). Jotkut taas katsovat, että Pyhän Hengen voi saada vain toiselta uskovalta kristityltä, jolla on jo Pyhä Henki (tätä opetusta on lestadiolaisuudessa, mutta myös uuskarismaattisuudessa).
Erityisesti karismaattisissa suuntauksissa (niin protestanttisissa, katolilaisissa kuin helluntailaisissakin) korostetaan voimakkaasti armolahjoja kuten kielilläpuhumista ja ihmeitä erityisinä Pyhän Hengen läsnäolon merkkeinä. Tällöin viitataan usein Raamatun Apostolien teoissa kerrottuihin tapauksiin. Apostolien tekojen toisessa luvussa opetuslapset puhuivat uusilla kielillä ja kymmenennessä luvussa Korneliuksen kodissa olevat ihmiset puhuivat kielillä ja ylistivät Jumalaa, kun täyttyivät Pyhällä Hengellä. Kielillä puhumista esiintyy monissa kristillisissä liikkeissä nykyäänkin.
Jehovan todistajien mukaan Pyhä Henki ei ole persoona vaan he katsovat, että se on Jumalan vaikuttava voima.
Henkikaste
pienois|pysty|Pyhä Henki. Johann Michael Rottmayrin kirkkomaalaus, 1700-luku. Henkikaste on tapahtuma, jossa kristitty saa Pyhän Hengen. Tapahtumaa saattaa seurata ulospäin näkyviä merkkejä tai näkyvää muutosta ihmisen elämässä ja ihminen saattaa itse kertoa kokemuksistaan, sisäisistä sielun tai hengen tilan muutoksistaan. Raamatun mukaan Johannes Kastaja sanoi, että Jeesus kastaa uskovat Pyhällä Hengellä ja tulella. Profeetta Jesaja kirjoitti Jumalan Hengestä seuraavasti:
Suomen Raamattuopiston perustaja Urho Muroma arvioi, että alkuseurakunnan aikana Pyhällä Hengellä oli se asema kristikunnassa, jonka Jeesus sille antoi. Muroman sanoi Jeesuksen tunnusmerkiksi sitä, että hän antaa jokaiselle omallensa Pyhän Hengen eli henkikasteen. Eikä kukaan ole Jumalan lapsi, ellei hän ole saanut Pyhää Henkeä, vaan hän on ”kristillismielinen uskonnollinen ihminen”, mutta hän ei ole uudestisyntynyt Jumalan lapsi. Muroman mukaan Johannes Kastaja tahtoi sanoa toiminnallaan: ”Minä eroitan teidät ulkonaisesti näistä parannuksen tekemättömistä juutalaisista parannuksen tehneitten juutalaisten joukkoon ja merkkinä on tämä minun vesikasteeni, mutta kun Messias saapuu, hän tekee paljon syvällisemmän työn”. Henkikaste on syvällisempi työ kuin vesikaste. Henkikaste on se tapahtuma, jossa henkilö erotetaan maailman hengen vallasta Jumalan hengen valtaan. Raamattu käyttää Pyhästä Hengestä pronominia ”hän”. Kun ihminen saa Pyhän Hengen, hän saa henkilön, jolla on persoona.
Vaikutus musiikkiin
Pyhästä Hengestä on tehty runsaasti lauluja aina Daavidin psalmien virsistä nykyisiin virsiin ja hengellisiin lauluihin. Luterilaisessa virsikirjassa on esimerkiksi 800-luvulta Hrabanus Maurusin virsi ”Oi Pyhä Henki, Herramme” ja Paul Gerhardtin virsiä 1600-luvulta Pyhästä Hengestä: ”Pyhä Henki, lohduttaja” ja ”Jumala, anna Henkesi” sekä virsi ”Oi Pyhä Henki, riennä”. Uudempia tunnettuja kappaleita ovat muun muassa Pekka Simojoen ”Tule Pyhä Henki” -kappale. Laulu ”Pyhä Henki, sua janoamme”, ilmestyi Elävä Sana -seurakunnan ylistyslevyllä Isäni kaltainen.
Yung Lean
Yung Lean, oikealta nimeltään Jonatan Aron Leandoer Håstad (s. 18. heinäkuuta 1996 Tukholma), on ruotsalainen muusikko, lauluntekijä ja tuottaja. Yung Lean tuli tunnetuksi vuonna 2013 kappaleellaan Ginseng Strip 2002, joka nousi viraaliksi Youtubessa. Myöhemmin samana vuonna hän julkaisi ensimmäisen mixtapensa Unknown Death 2002, sekä heti seuraavana vuonna ensimmäisen studioalbuminsa Unknown Memory. Vuonna 2016 Yung Lean julkaisi toisen mixtapensa Frost God ja samana vuonna myös toisen studioalbuminsa Warlord. Vuonna 2017 hän julkaisi kolmannen studioalbuminsa Stranger, sekä vuonna 2018 kolmannen mixtapensa Poison Ivy. Yung Leanin neljäs studio albumi Starz julkaistiin vuonna 2020. Hänellä on myös sivuprojekti nimellä jonatan leandoer127, joka vaihtui nimeen jonatan leandoer96 alkuvuodesta 2019.
Varhainen elämä
Håstad syntyi 18. heinäkuuta vuonna 1996 Tukholmassa Kristoffer Leandoerille, joka on ruotsalainen runoilija, fantasiakirjailija, ranskankielisen kirjallisuuden kääntäjä ja kustantamon omistaja, ja Elsa Håstadille, joka on Venäjällä, Vietnamissa ja Etelä-Amerikassa toimivien LGBT-ryhmien kanssa työskentelevä ihmisoikeusaktivisti. Håstad vietti varhaisen lapsuutensa Minskissä, Valko-Venäjällä, jonne hänen perheensä muutti, jotta Håstadilla olisi samanlainen lapsuus kuin hänen äidillään. Hänen äidinpuoleinen isoisänsä on britannianjuutalainen näytelmäkirjailija Arnold Wesker.
He palasivat Ruotsiin ja asettuivat asumaan Tukholmaan Håstadin ollessa noin 3-5-vuotias. Hän kasvoi Södermalmin kaupunginosassa ja puhui ruotsia ja venäjää. Lukion aikana Håstad joutui usein vaikeuksiin huumeiden ja graffitien takia. Hän työskenteli myös paikallisessa McDonald'sissa. Hän sai 15-vuotiaana ehdollisen rangaistuksen kannabiksen polttamisen vuoksi.
Nuoruudessaan hän alkoi kiinnostua hip hop -musiikista ja hänen varhaisia vaikuttajiaan olivat 50 Centin Get Rich Or Die Tryin', The Latin Kingsin Mitt Kvarter ja Nasin Illmatic albumit.
2012-2013: Uran alku, Lavender ja Unknown Death 2002
Vuonna 2012 Håstad tapasi Tukholmalaisessa puistossa Yung Shermanin ja Yung Gudin, he ystävystyivät, kun huomasivat että pitävät samanlaisesta musiikista. Ryhmä tukholmalaisia artisteja, joista myöhemmin muodostui Drain Gang, kuuluivat tuolloin myös Hasch Boysiin.
Kun moni Hasch Boysin jäsenistä alkoi menettää kiinnostuksen ryhmää kohtaan, Håstad, Sherman ja Gud päättivät erota ja perustaa kolmestaan oman ryhmän, Sad Boysin. Vuonna 2012 Yung Gud ja Yung Sherman tuottivat ja miksasivat samalla kun Yung Lean oli alkanut kirjoittaa sanoituksia ja äänittää niitä tilapäisessä studiossa hänen kellarissaan. He jakoivat tekemäänsä musiikkia Soundcloudissa ja Tumblrissa , joissa Yung Lean alkoi kerätä suurta seuraajakuntaa. Sad Boys esiintyi ensimmäisen kerran Göteborgissa, Ruotsissa 5. toukokuuta 2013.
Vuonna 2013 Yung Lean ja Sad Boys tekivät Euroopankiertueen. Myöhemmin samana vuonna Yung Lean oli Acclaim Magazinen vieraana "Small Talk"-osiossa, jossa häneltä kysyttiin laajalti satunnaisia asioita kuten lempikrapulalääkettä ja hänen tietokoneensa taustakuvaa.